CELEX: 62020CA0190
Language: el
Date: 2021-07-15 00:00:00
Title: Υπόθεση C-190/20: Απόφαση του Δικαστηρίου (τέταρτο τμήμα) της 15ης Ιουλίου 2021 [αίτηση του Bundesgerichtshof (Γερμανία) για την έκδοση προδικαστικής αποφάσεως] — DocMorris NV κατά Apothekerkammer Nordrhein (Προδικαστική παραπομπή – Συνταγογραφούμενα φάρμακα που προορίζονται για ανθρώπινη χρήση – Οδηγία 2001/83/ΕΚ – Πεδίο εφαρμογής – Διαφήμιση φαρμακείου ταχυδρομικών πωλήσεων η οποία αποσκοπεί να επηρεάσει τον πελάτη όχι ως προς την επιλογή συγκεκριμένου φαρμάκου, αλλά ως προς την επιλογή του φαρμακείου – Προωθητικός διαγωνισμός – Ελεύθερη κυκλοφορία των εμπορευμάτων – Εθνική κανονιστική ρύθμιση – Απαγόρευση προσφοράς, αναγγελίας ή χορήγησης πλεονεκτημάτων και άλλων διαφημιστικών δώρων στον τομέα των θεραπευτικών προϊόντων – Όροι πώλησης που εκφεύγουν του πεδίου εφαρμογής του άρθρου 34 ΣΛΕΕ)

30.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 349/10
            
         
      Απόφαση του Δικαστηρίου (τέταρτο τμήμα) της 15ης Ιουλίου 2021 [αίτηση του Bundesgerichtshof (Γερμανία) για την έκδοση προδικαστικής αποφάσεως] — DocMorris NV κατά Apothekerkammer Nordrhein
      (Υπόθεση C-190/20) (1)
      
      (Προδικαστική παραπομπή - Συνταγογραφούμενα φάρμακα που προορίζονται για ανθρώπινη χρήση - Οδηγία 2001/83/ΕΚ - Πεδίο εφαρμογής - Διαφήμιση φαρμακείου ταχυδρομικών πωλήσεων η οποία αποσκοπεί να επηρεάσει τον πελάτη όχι ως προς την επιλογή συγκεκριμένου φαρμάκου, αλλά ως προς την επιλογή του φαρμακείου - Προωθητικός διαγωνισμός - Ελεύθερη κυκλοφορία των εμπορευμάτων - Εθνική κανονιστική ρύθμιση - Απαγόρευση προσφοράς, αναγγελίας ή χορήγησης πλεονεκτημάτων και άλλων διαφημιστικών δώρων στον τομέα των θεραπευτικών προϊόντων - Όροι πώλησης που εκφεύγουν του πεδίου εφαρμογής του άρθρου 34 ΣΛΕΕ)
      (2021/C 349/12)
      Γλώσσα διαδικασίας: η γερμανική
      
         Αιτούν δικαστήριο
      
      Bundesgerichtshof
      
         Διάδικοι στην υπόθεση της κύριας δίκης
      
      DocMorris NV
      
         κατά
      
      Apothekerkammer Nordrhein
      
         Διατακτικό
      
      
                  1)
               
               
                  Η οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση, όπως τροποποιήθηκε με την οδηγία 2012/26/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, έχει την έννοια ότι δεν εφαρμόζεται σε εθνική ρύθμιση η οποία απαγορεύει σε φαρμακείο που πωλεί φάρμακα μέσω ταχυδρομικών παραγγελιών να διοργανώνει διαφημιστική εκστρατεία υπό τη μορφή προωθητικού διαγωνισμού που παρέχει στους μετέχοντες τη δυνατότητα να κερδίσουν αντικείμενα της καθημερινής ζωής πλην φαρμάκων, όταν η συμμετοχή στον διαγωνισμό εξαρτάται από την αποστολή παραγγελίας για συνταγογραφούμενο φάρμακο που προορίζεται για ανθρώπινη χρήση, συνοδευόμενης από ιατρική συνταγή.
               
            
                  2)
               
               
                  Το άρθρο 34 ΣΛΕΕ έχει την έννοια ότι δεν αντιτίθεται σε τέτοια εθνική ρύθμιση.
               
            
         (1)  ΕΕ C 279 της 24.8.2020.